← truth of dare
Avonture in die woestyn
Eendag lank gelede, besluit 'n paar bloggers om saam vakansie te hou.
Nou, soos julle weet, is Bloggers snaakse goeters. Ek weet nie of hulle mense is of wurms nie, want hulle lyk beslis anders as mense en ook nou nie juis heeltemal soos boekwurms nie.
Bloggers het die snaakste name: Toorts, Kameel, , Kouevuur of eintlik Vlam( het jy nou al ooit van so-iets gehoor?) , kindvanafrika, boer, brieweuitdievreemde, Lekkerjeuk dirkiedup, tamatieland, om maar net 'n paar te noem.
Bloggers het omtrent almal sulke groot ronde brille op hulle groot ronde koppe, amper soos daardie seuntjie in die towerstorie. Hulle dra egter nie 'n towerstaf nie, nee, hulle het 'n tower tablet, laptop of selfoon, wat hulle oral saamdra. Sonder hierdie apparaat, (ons noem dit sommer hulle toorgoed) is 'n blogger verlore , want die toorgoed gee vir hom kos, vingeroefeninge en woema. As die toorgoed se battery pap is, verlep 'n blogger sommer en hy kry so 'n senuagtige kykie in sy oë. Al die bloggers het sulke krom rue, want hulle is die heeltyd besig om vooroor te buig oor hulle toorgoed. . Hulle vingers is krom en beweeg heeltyd op en af en heen en weer, soos hulle tik. As jy met hulle praat tewyl hulle so besig is, sê hulle""Mmmm?"" Immm", "Huh?" of "eeee". As jy baie gelukkig is, sê hulle sowaar ook woorde, soos bv: " wag net 'n bietjie" of "nou-nou" of dalk selfs "Ja…."
Nouja, eendag besluit 'n paar bloggers om op reis te gaan. Dit is Slakkie, Maankindjie, Kameel, Toortsie, Seegogga en Xena Herriemerrie, Karen, Dirkiedup. Olga , en die Donkie. O ja, en Vlam en Brieweuitdievreemde. Almal klim op die donkie en daar trek hulle.
Maar o wee, die donkie wil mos jaag, en daar val party toe sommer dadelik af. Gelukkig het Kameel nie op die donkie geklim nie, en sy laai toe sommer die ander op.
" Ons agtergeblewenes moet ook altyd sukkel" brom Olga terwyl sy die hoë kameel probeer opklim. Slakkelak vroetel hier tussen die kameel se hare rond. Verbeel sy haar of het sy 'n mooi vet vlooi gesien? En daar is haar vriendjie die luis, ook! Sy wil nog keer, maar Karen is dadelik by met vlooipoeier, ontwurmingsmiddel en vitaminepille.
Dit word donker, maar die bloggers reis lustig voort, want die Toortsie, Maankind en Son maak almal helder lig.
Maankind vertel vir hulle e-maan spookstories. Ja, bloggers is mal oor e-stories! Toe hulle uiteindelik rus, maak Vlam hulle lekker warm. "ek hou niks van koue nie, " sê sy bibberend en laat haar vlam sommer dadelik lekker hoog brand.
Xena vertel vir hulle van al die besoedeling wat plaasvind as vure sommer so hoog brand. Moet 'n mens liewer in die donker sit of nie? Daar is dalk 'n saak uit te maak daarvoor! Maar Laviga, Herriemerrie se maaikie sê: "Haai, oe, so 'n vuurtjie kan so lekker wees en dan kan ekke en Hambil en lakkedinges mos lekker warm kry!"
Die klompie sit nog so toe Brieweuitdievreemde vir Dirkiedup begin uitvra oor taalkwessies en hoekom sekere woorde met dubbelletters getik word en ander nie. Hulle vingers begin sommer vanself so op hulle toorgoed tokkel.
Gou-gou hoor 'mens net tiktiktik…. tiktik…..tikkkkkk Byna al die bloggers het vergeet om te praat, hulle vingertjies tik besete op hulle toorgoed. Elke keer as iemand asemskep, kom Kameel en tik nog 'n paar woorde by om hulle aan te moedig. Toortsie moet omtrent ronddraf om lig te maak en raad te gee.:"Vertrou net, blogmaatjie, alles sal regkom!" tik sy vir almal moed in."
"Ek raak nou lekker gatvol!" brom Vlam. Blog is lekker, maar perlemoen ook!" " Nee weg, met die smokkelaars!" tik Olga. "Wat gaan van ons nasie word?"
" Ek geniet dit hier", my groen kleur het baie verbeter," tik Dirkiedup.
Seegogga skarrel rond en maak prentjies in die sand.
Skielik is daar 'n kragonderbreking. Donkerte! Gille! "Help, help" gil hulle. "Die vyand is op ons!"
Maatjies, en nou weet ek ook nie wat verder gebeur het nie! Help my en vertel die res van die storie! Kameel, jy is mos goed met stories. vertel 'n bietjie en dan kan jy dalk die storie aangee na iemand anders……
17 Responses to Avonture in die woestyn
November 28, 2012 om 9:25 nm
Dankie vir die mooi storie, Seegogga, maar vergewe my asseblief, ek is onderdompel met werk op die oomblik en gaan eers weer Februarie opkom vir asem. Jy sien mos ek blog niks…
November 28, 2012 om 9:37 nm
Ek is bly dit gaan so goed met jou besigheid! Ek sal iemand ander insit.
November 29, 2012 om 8:25 vm
Dankie man, ons doen mos als self, skoonmaak, wasgoed ens. Dan is die e-boeke aan die ontplof en ek is besig met baie spesiale projek. Dankie dat jy verstaan…
November 29, 2012 om 7:59 vm
Net te oulik….. so lekker gesit en lag!!
November 29, 2012 om 8:19 vm
Kameel,Kameel, het jy gesien jy moet verder vertel? En dan aanstuur na die volgende blogger vir sy bydra?
November 29, 2012 om 9:08 vm
Ek het gesien….. sal tussenin tik…. maar waar is die lig? Pragtige tekening…. gaan hom vir my bêre as ek mag.
November 29, 2012 om 9:57 nm
jy is welkom om die prentjie te vat. moet dit net nie publiseer in 'n tydskrif sonder om my te se nie, ne!
November 29, 2012 om 11:21 vm
Bly jy lag darem
November 29, 2012 om 3:46 nm
Ook lekker gelag, Seegogga! Sien uit om te hoor wat gaan verder gebeur 🙂
November 29, 2012 om 9:58 nm
Kameel het toe al geskryf, en ek dink Toorts ook, ek moet gaan loer.
November 29, 2012 om 4:35 nm
Ekke verstaan nie lekker nie. Aangesien Maanlig, Son en Toorts lig verskaf het, reken ek die kragonderbreking was omdat die lui dames gestaak het. Of sommer net te veel gedrink het en uitgepas het. Ek stel voor Donkie en Kameel gaan piepie hulle nat, sodat hulle finaal hulle les kan leer.
En die heks? Sy het al lankal almal se padkos opgeëet en gaan slaap.
November 29, 2012 om 9:59 nm
Nee, 'n mens praat nie hardop daaroor nie, hierdie is 'n klomp voorbeeldige dames!
November 30, 2012 om 9:21 vm
tog te lekker, ek is seker julle is almal met 'n drafstap en so tik tik en rus rus op pad na kind van afrika want, ek het haar nogi raaktgeloop in jou storie nie, en ooooo weee, sy sal haar toys gooi as sy weet julle almal is op 'n trip en sy was nie saam nie, so maybe eeeemmmm is julle op pad na my toe ne, want anders…… wel ek sit sommer die busse vol dansende NIE PLAASWERKERS op julle gehoor!!!!! ek wonder of mens dit as 'n werk kan beskou?????? die getoi-toi, lyk vir my daar is gespesialiseerde spanne, want plaaswerkers is hulle nie!!!!!!
anyhoo ek hoop net julle kom by afrikakind uit want sy hou van avontuur en dink net aan ali lekker afrikadisse wat sy vir julle sal optower, gepaard met mannas se lekker (eeuuwwww) wynne!!!!!
November 30, 2012 om 11:39 vm
Ek het vir Lekkerjeuk gese om jou saam gte nooi! Ky kan ook daar jou flikkers gooi, maar Lekkerjeuk het nog nie begin jeuk om deel te he aan die avontuur nie!